APSTIPRINU

Ogres novada Izglītības pārvaldes vadītāja vietniece,

Profesionālās ievirzes un interešu izglītības

nodaļas vadītāja ­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_Ieva Švēde

2024. gada 3. decembrī

**Ogres novada**

**skolēnu skatuves runas** **konkurss**

**1. kārta (2. posms)**

**NOLIKUMS**

**MĒRĶIS**

1. Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana, kā arī iekļaušanās Dziesmu un deju svētku tradīcijas saglabāšanā.

**UZDEVUMI**

 2. Attīstīt bērnu un jauniešu skatuves runas kultūru un aktiermeistarību.

3. Profesionāli novērtēt dalībnieku skatuves runas iemaņas un sniegt metodiskos ieteikumus skolēnu skatuves runas pilnveidei.

4. Sekmēt bērnu un jauniešu interesi par latviešu un pasaules literatūras mantojumu un devumu latviešu nacionālās kultūras veidošanā.

**ORGANIZATORI**

1. Ogres novada izglītības pārvalde sadarbībā ar Ikšķiles pilsētas bibliotēku un Ogres novada pašvaldības izglītības iestādēm.

**DALĪBNIEKI**

1. Vispārējās, profesionālās, speciālās un interešu izglītības iestāžu izglītojamie.

**Dalībnieka personas datu aizsardzības nosacījumi** *(pielikums Nr.1)*

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

1. Konkurss notiek divās kārtās:

9.1. **1. kārtas 1. posms (konkurss skolā)** notiek izglītības iestādēs janvārī un februārī, **1. kārtas 2. posms (konkurss novadā)** notiek **2025. gada 6. martā plkst.** **10:00** **Ikšķiles pilsētas bibliotēkā**.

9.2. Dalībnieku pieteikuma saraksts konkursa 1. kārtas 2. posmam jāiesūta līdz **2025. gada 26. februārim** *(pielikums Nr.2).*

9.3. Dalībnieku skaitu un priekšnesumu vērtēšanas kārtību nosaka novada/ valstspilsētas konkursa organizatori saskaņā ar nolikumu.

10. Konkursa norises nosacījumi:

10.1. Priekšnesuma izpildījums tematiski jāsaista ar skolēna spēju literārā darba autora vārdiem paust izpratni, prieku, izbrīnu, redzējumu par šī laika aktuālām tēmām: dzīvība, brīvība, zināšanas, atbildība, tolerance, ģimene, tradīcijas.

10.2. Dalībnieks ir sagatavojis runāšanai vienu prozas un vienu dzejas darbu. Vienu no darbiem var izpildīt latviešu valodas dialektā/izloksnē vai mazākumtautības valodā.

10.3. Katra atsevišķā literārā darba priekšnesuma ilgums nedrīkst pārsniegt 3 minūtes.

10.4. Dalībnieks vispirms uzstājas ar vienu darbu pēc paša izvēles, otru darbu runā pēc vērtēšanas komisijas apspriedes, ja tiek saņemts uzaicinājums.

10.5. Dalībnieku vecuma grupas:

- 1. klases grupa;

- 2. - 3. klašu grupa;

- 4. - 6. klašu grupa;

- 7. - 9. klašu grupa;

- 10. - 12. klašu grupa;

**PIETEIKŠANĀS**

11. Dalībnieku pieteikuma sarakstam *(pielikums Nr.2)* jāpievieno 1. kārtas 1. posma (konkursa skolā) rezultāti *(pielikums Nr.3),* skolēnu skatuves runas sniegumu vērtējot pēc nolikuma 16. punktā minētajiem kritērijiem.

Izvirzīto dalībnieku skaits no skolām (t. sk. arī filiāles) novada konkursam:

1dalībnieks, ja skolā izglītojamo skaits ir līdz 99

2 dalībnieki, ja skolā izglītojamo skaits ir 100 - 299

3 dalībnieki, ja skolā izglītojamo skaits ir 300 - 599

4 dalībnieki, ja skolā izglītojamo skaits ir 600 - 999

5 dalībnieki, ja skolā izglītojamo skaits ir 1000 un vairāk

**Ja dalībnieku skatuves runas sniegumā 1. kārtas 1. posmā (skolas konkursā) iegūto punktu skaits ir vienāds un tas ietekmē izvirzāmo dalībnieku skaitu, jāsazinās ar organizatoru.**

12. Konkursa 2.kārtai izvirza no katras grupas:

* 1 dalībnieku pašvaldības, kurās ir līdz 5 vispārējās izglītības iestādēm;
* 2 dalībniekus pašvaldības, kurās ir 6 līdz 10 vispārējās izglītības iestādes;
* 3 dalībniekus pašvaldības, kurās ir 11 līdz 15 vispārējās izglītības iestādes;
* **4 dalībniekus pašvaldības, kurās ir 15 un vairāk vispārējās izglītības iestādes**;

12.1. Saskaņā ar šī nolikuma 12. punktu, konkursa **2. kārtai var izvirzīt 4 dalībniekus katrā vecuma grupā.**

13. Dalībniekus konkursa 2. kārtai piesaka Ogres novada Izglītības pārvaldes interešu izglītības Teātra jomas metodiķe Zane Bēķe **desmit darba dienas** pirms attiecīgā kultūrvēsturiskā novada konkursa, nosūtot pieteikuma anketu (*2. pielikums*) elektroniski 2. kārtas konkursa koordinatoram un VISC Nemateriālā kultūras mantojuma nodaļas vecākajai ekspertei Dacei Jurkai uz e-pasta adresi: dace.jurka@visc.gov.lv, pievienojot vērtēšanas komisijas protokolu par 1. kārtas 2. posma (novada konkursa) rezultātiem.

**VĒRTĒŠANA**

14. Konkursa 1. kārtu vērtē pašvaldības izveidota vērtēšanas komisija.

15. Konkursa 2. kārtu vērtē VISC apstiprināta vērtēšanas komisija.

16. Skatuves runas vērtēšanas kritēriji (max 50 punkti):

16.1. domas atklāsme (runas loģika un runātāja uzdevums) - 10 punkti,

16.2. spilgtu priekšstatu gleznu esamība un atklāsme klausītājam (teikto redzēt, dzirdēt, saprast) - 10 punkti

16.3. kontakts ar klausītāju (kam runā) - 10 punkti,

16.4. skaidra dikcija un artikulācija - 10 punkti,

16.5. repertuāra atbilstība runātājam (vecums, individualitāte) - 10 punkti.

17. Saskaņā ar vērtēšanas komisijas vērtējumu dalībnieki saņem augstākās pakāpes diplomus, I, II, III pakāpes diplomus un pateicības:

Augstākās pakāpes diploms - 45-50 punkti,

I pakāpes diploms - 40 – 44,99 punkti,

II pakāpes diploms - 35 – 39,99 punkti,

III pakāpes diploms - 30 – 34,99 punkti,

Pateicība par piedalīšanos līdz 29,99 punktiem.

**FINANSĒŠANA**

18. 1. kārtu finansē izglītības iestādes, pašvaldība.

19. 2. kārtas konkursa norisei vērtēšanas komisijas darba samaksu, daļēju telpu īri finansē no valsts budžeta 42.03.apakšprogrammas „Skolu jaunatnes dziesmu un deju svētki”.

20. Dalībnieku piedalīšanos kultūrvēsturiskajā konkursā finansē pašvaldība vai iestāde, kuru dalībnieki pārstāv.

**Pieteikumu anketas iesūtīt līdz 2025. gada 26. februārim elektroniski uz e-pastu:**

**zane.beke@onizglitiba.lv** **tālr. 29403222**

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit [http://data.europa.eu/eli/reg/2016/679/2016-05-04](http://data.europa.eu/eli/reg/2016/679/2016-05-04%22%20%5Co%20%22Nodro%C5%A1ina%20piek%C4%BCuvi%20%C5%A1im%20dokumentam%20p%C4%93c%20t%C4%81%20ELI%20URI.)).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

Datu aizsardzības speciālista kontaktinformācija: e-pasta adrese: datuspecialists@visc.gov.lv

1. Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

**PIETEIKUMS**

**Ogres novada skolēnu skatuves runas priekšnesumu konkursa**

**1. kārtas** 2. posmam

Pieteikums jāiesūta elektroniski **līdz 2025. gada 26. februārim**

uz e-pastu**: zane.beke@onizglitiba.lv**

**Konkursa dalībnieki**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **N.p.k.** | **Dalībnieka** **vārds, uzvārds** | **Izglītības iestāde** | **Klase** | **Autora****vārds, uzvārds** | **Nosaukums** | **Ilgums****(nepārsniedz** **3 min.)** | **Pedagoga****vārds, uzvārds** | **Tālruņa nr.,** **e-pasts** |
|  |  |  |  |  |  |  |  |  |
|  |  |  |
|  |  |  |  |  |  |  |  |  |
|  |  |  |

Informāciju sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds)

Kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.3*

**Ogres novada skolēnu skatuves runas konkursa 1. kārtas 1. posma (skolas konkursa) rezultāti**

........................................................... (skolas nosaukums)........................................... (datums)

|  |
| --- |
| **1.klase** |
| Nr.p.k. | Vārds, uzvārds | Klase | Punkti | Izvirzīts novada konkursam (X) |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |

|  |
| --- |
| **2-3.klase** |
| Nr.p.k. | Vārds, uzvārds | Klase | Punkti | Izvirzīts novada konkursam (X) |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |

|  |
| --- |
| **4-6.klase** |
| Nr.p.k. | Vārds, uzvārds | Klase | Punkti | Izvirzīts novada konkursam (X) |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |

|  |
| --- |
| **7.-9.klase** |
| Nr.p.k. | Vārds, uzvārds | Klase | Punkti | Izvirzīts novada konkursam (X) |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |

|  |
| --- |
| **10.-12.klase** |
| Nr.p.k. | Vārds, uzvārds | Klase | Punkti | Izvirzīts novada konkursam (X) |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |

Vērtētāji (vārds, uzvārds, ieņemamais amats):

.....

.....

.....